Ilie Morega, fost prefect de Gorj, pus sub control judiciar. Ce au recomandat în cazul lui medicii de la Psihiatrie
Fostul prefect de Gorj Dan Ilie Morega a fost plasat sub control judiciar, după ce a fost prins în timp ce conducea prin București fără să mai aibă acest drept.
Decizia a fost luată în cel de-al cincilea dosar deschis pe numele lui Morega în ultimele săptămâni.
Recent, el a fost internat la secția Psihiatrie a Spitalului Județean din Târgu Jiu, iar medicii au recomandat ca, timp de 6 luni, să nu se mai urce la volan.
Morega nu doar că nu a respectat interdicția, dar și-a pus și girofar la mașină și a declarat că este agent în misiune.
Fostul prefect are șofer la dispoziție din partea firmei pe care o administrează, dar de fiecare dată preferă să conducă el.
În același timp, susține că are în continuare acest drept.